Λάρνακα, 28/11/2025

**Η Lidl Κύπρου Silver Sponsor στο 4ο Limassol International Book Fair**

**Για 4η συνεχή χρονιά στήριξε τον θεσμό, προωθώντας τη συνειδητή διατροφή και αναδεικνύοντας ότι ο πολιτισμός και η ποιότητα ζωής συμβαδίζουν.**

Επενδύοντας διαχρονικά στον πολιτισμό, την κοινωνία, τη γνώση και την ανταλλαγή ιδεών, η **Lidl Κύπρου** βρέθηκε, για **4η συνεχή χρονιά**, στο **4ο Limassol International Book Fair** ως **Silver Sponsor**. Η διοργάνωση πραγματοποιήθηκε στις **21–23 Νοεμβρίου 2025** στους Χαρουπόμυλους Λανίτη (Carob Mills). Η φετινή Έκθεση μετέτρεψε τη Λεμεσό σ’ έναν πολύχρωμο κόμβο ιδεών, με πολυσυλλεκτικό πρόγραμμα, πολλαπλές σκηνές και συμμετοχές από την Κύπρο και το εξωτερικό.

Παρούσα καθ’ όλη τη διάρκεια του τριημέρου, η **Lidl Κύπρου** στήριξε το καθιερωμένο ολοήμερο **Limassol International Book Fair Conference**, που έφερε σε επαφή επαγγελματίες του βιβλίου από την Κύπρο, την Ελλάδα, την Ευρώπη και την ευρύτερη περιοχή για ανταλλαγή γνώσης, έμπνευση και δικτύωση.

Ακολούθησαν δύο ημέρες Γενικής Έκθεσης, ανοιχτές στο κοινό, με παρουσιάσεις συγγραφέων, συζητήσεις πάνελ και ειδικά προγράμματα για παιδιά. Σε αυτές, η εταιρεία είχε παρουσία με το **Lidl Vantastic Canteen**, την κινητή καντίνα της Lidl Κύπρου, η οποία στήριξε ουσιαστικά την εμπειρία των επισκεπτών, προσφέροντας δωρεάν δροσερά ποτά και υγιεινά σνακ σε μικρούς και μεγάλους.

Για **4η** **συνεχή χρονιά**, η **Lidl Κύπρου** στάθηκε αρωγός της **Διεθνούς Έκθεσης Βιβλίου Λεμεσού**, στο πλαίσιο της διαχρονικής της δέσμευσης για προώθηση της συνειδητής διατροφής στο ευρύτερο κοινό. Στην καρδιά μιας γιορτής του βιβλίου και των ιδεών, η εταιρεία συνέδεσε την εμπειρία της φιλαναγνωσίας με μικρές καθημερινές επιλογές που ευνοούν την υγεία και τον πλανήτη, αναδεικνύοντας εκ νέου ότι **ο πολιτισμός και η ποιότητα ζωής συμβαδίζουν**.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)